section_heading: Pozadina
paragraph_text: U početku je The Gathering ponovno želio raditi s Tomom Holkenbergom, producentom prijašnjeg albuma Almost a Dance. Međutim, u to je vrijeme postao DJ pod umjetničkim imenom Junkie XL. K tome, Century Media Records, novi izdavač skupine, postavio je veto na takvu odluku. Umjesto njega producenti albuma postali su Siggi Bemm i Waldemar Sorychta; album je snimljen i miksan u studiju Woodhouse Studio u Hagenu od 1. do 16. lipnja 1995. Za pjesme "Leaves", "Strange Machines" i "In Motion # 2" objavljeni su glazbeni spotovi.